ജയ് ശ്രീ റാം മുഴക്കി മുസ്ലിം കുടുംബത്തിന് മേല് ആള്ക്കൂട്ട ആക്രമണം മുസ്ലിം കുടുംബത്തിനുനേരെ ആള്ക്കൂട്ട ആക്രമണം. മധ്യപ്രദേശില് നൂറിലധികം പേരടങ്ങുന്ന സംഘമാണ് ജയ് ശ്രീ റാം മുഴക്കി വീട്ടിലേക്ക് ഇരച്ചുകയറി ആക്രമണം അഴിച്ച് വിട്ടത് .ഗ്രാമം വിട്ടുപോകാത്തതിന്റെ പേരിലാണ് അക്രമമെന്നാണ് കുടുംബത്തിന്റെ പ്രതികരണം . മധ്യപ്രദേശില് ഇന്ഡോറിനടുത്തുള്ള ഗ്രാമത്തില് കഴിഞ്ഞ രാത്രി എട്ടരയോടെയാണ് സംഭവങ്ങള്ക്ക് തുടക്കമിട്ടത് . അതിക്രമത്തില് പൊലീസ് എഫ്ഐആര് രജിസ്റ്റര് ചെയ്തിട്ടുണ്ട്. എന്നാല് സംഭവത്തിനു പിന്നില് ജാതീയമായ പ്രശ്നങ്ങളില്ലെന്നാണ് പൊലീസ് ഭാഷ്യം .ട്രാക്ടര് ശരിയാക്കാമെന്ന പേരില് കുടുംബം പണം വാങ്ങിയെന്നും എന്നാല് കൃത്യസമയത്തിനുള്ളില് ട്രാക്ടര് പണിതു നല്കാത്തതുമാണ് കാരണമെന്നും പൊലീസ് പറയുന്നു. 46 വയസ്സുള്ള കുടുംബനാഥനെയാണ് സംഘം ആദ്യം അക്രമിച്ചത്. തടയാനെത്തിയ മറ്റൊരു ബന്ധുവിനെയും ഇരുമ്ബ് വടിയുപയോഗിച്ച് തല്ലുകയായിരുന്നു. ഗ്രാമം വിട്ടില്ലെങ്കില് വീണ്ടും ആക്രമണം നടത്തുമെന്നും സംഘം കുടുംബത്തെ ഭീഷണിപ്പെടുത്തുകയായിരുന്നു . അതെ സമയം കുടുംബത്തോട് ഗ്രാമം വിട്ടുപോകാന് സംഘം നേരത്തെ ഭീഷണി മുഴക്കിയിരുന്നു. തുടര്ന്ന് ഇവിടെനിന്നു പോകാന് കുടുംബം തയ്യാറായെങ്കിലും പഞ്ചായത്ത് അധികൃതര് തടയുകയായിരുന്നു. ഇതോടെയാണ് ഭീഷണിയുമായി വീണ്ടും അക്രമികളെത്തിയത് .The post ജയ് ശ്രീ റാം മുഴക്കി മുസ്ലിം കുടുംബത്തിന് മേല് ആള്ക്കൂട്ട ആക്രമണം first appeared on MalayalamExpressOnline.